Exemptura Sancti Martini

## **Alapvető jellemzők, méltóságok**

Államforma: demokratikus jelleget felmutató, alapvetően teokratikus/cezaropapista rendszer

Államfő/vezető:   ***Prímás apát (Abbas Primus)*** -a prímás apáti tanács választja

Főbb méltóságok**:  *Apát (Abbas Conventus****) -*a melki kolostor szerzetesei választják maguk közül, feladata az ország kulturális és vallási életének vezetése.

***Perjel (Prior)*** - a melki kolostor szerzetesei választják maguk közül, feladata az ország gazdaságának és belpolitikájának felügyelete

***Kommendátor*** -harmadrendű bencés fogadalmat tett személy, aki a néppel való közvetlen kapcsolatért, illetve diplomataként az ország külpolitikájáért felel. A nemesi családok (minimum 5 család egybehangzó) tanácsára hívja meg a prímás apát, és fél év politikai szolgálat nélküli kolostori élet, majd pedig egy évnyi hivatali szolgálattételt követően egyöntetű bizalmat szavaz neki a *prímás apáti tanács*.

## **Fontos személyiségek**

*Abt Martin*

Az Úr Jézus Krisztus 1496-ik évében apáti tisztséget viselve segített létrehozni *Szent Márton Exempturáját*, melynek 1497 pünkösdjén első *prímás apátjává* benedikálták. Születéséről, korai éveiről keveset tudunk. Serdülőként fogadták be a *Rendbe*, és éles eszével, megfontolt bölcsességével hamar egyre nagyobb bizalmat nyert el. Fiatalon, nagyjából mindössze 25 telet megélve *perjellé* választotta a közösség, majd kilenc évnyi szolgálat után elfoglalta helyét az apáti székben. 1514 karácsonyát körmenettel ünnepelte, mely során úgy meghűlt, hogy isteni csodaként tartják számon, hogy egészségét visszakapta a Teremtőtől. A betgség óta szigorúan tartja magát a bencés stabilitáshoz, nem hagyva el a melki kolostort. Ez alól csak a Skorbisky-család lelki üdvéért mondott mise képzett kivételt, ezzel is kimutatva támogatását. Vezetési stílusát a lassan meghozott, ám bölcs és átgondolt döntések jellemzik, melyek összhangban vannak Szent Márton életével, Szent Benedek Regulájával, de mindenekelőtt az Úr Jézus tanításával.

*Hyeronymus apát*

Névadóját, Szent Jeromost tekinti legnagyobb példaképének Krisztus után. Mindössze 45 évesen került az apáti pozícióba 1515 Szent Benedek napján. Nagy tudású szónok, ám bölcsessége heves, türelmetlen döntésekkel is párosul, ezért kérdéses, meddig ülhet az apáti székben. Egyelőre *Abt Martin* feltételes bizalmát élvezi, amely abban nyilvánul meg, hogy bár *Martin* nem szól bele, *Hyeronymus* hogyan végzi a dolgát, mégis naponta inti türelemre az apátot elöljárója.

*Danielus perjel*

     *Abt Martin*hoz hasonlóan fiatalon, krisztusi korban követte megboldogult elődjét a perjeli pozícióban. *Legtisztelendőbb Őméltósága a Prímás Apát* az Úr 1514 évében Szent Márton napján adta áldását pozíciójára. Előkelő nemesi származása révén az Exemptura legtöbb nemesi családjával bensőséges, jóbaráti viszonyt ápol. Gyermekként vált a *Rend* tagjává, serdülőkorának nagy részét egy neves bankár inasaként töltötte, akinek jóindulatát a mai napig élvezi.

*Julius Malcomes*

 Az *Exemptúra* kommendátora, 40 esztendős, feladatára 1515 húsvétján szentesítették kinevezését, miután a *prímás apáti tanács* Szent Benedek napi ülésén egyhangúlag, vita nélkül szavazott bizalmat neki. Származása *Danielus*-hoz (kivel fiatalabb korában ugyanazon bankárnak dolgozott, így kötve vele életre szóló barátságot) hasonlóan előkelő, így jó kapcsolatait az *Exemptura* hasznára tudja fordítani kommendátori szolgálatában. A *Rend* és vezetése a másfél esztendei szolgálatával maradéktalanul meg volt elégedve, mondván bölcs, gyors eszű, ám megfontolt minden döntésében, valamint a szavak mestere.

***Abt Martin, Hyeronymus apát és Danielus perjel kézjegyei (a keresztek neveik mellett), mellyel szentesítették Julius Malcomes kommendátor kinevezését az Úr 1515. esztendejében Szent Benedek napján***

## **Lore**

Habsburg Zsigmond osztrák főherceg azért, hogy jobban tudjon az oszmánok elleni harcra való készülésre öszpontosítani, 1460-tól fokozatosan a bencésekre bízta a politikát. Mivel utód nélkül halt meg 1496-ban, és az ország irányítását már életében nagyrészt a szerzetesek köréből kikerült jogtudósok látták el, a hatalom rájuk szállt, nem pedig oldalágon öröklődött. Ezt követően *Habsburg Margit* oldalágra született hercegnőt a *Rend* segítségével házasították ki Corvin Mátyás horvát bánhoz.

A bencések az állam igazgatása érdekében létrehozták az ekkor Pannónia Szent Hegyén már létező kommendátori rendszer fordítottját: a szerzetesek által igazgatott államapparátusban a szerzetesek és az ország bürokráciája között egy harmadrenbéli bencés közvetít, rajta keresztül irányít a prímás apáti tanács, mely szigorúan első rendbéli bencésekből áll, és a prímás apáton, apáton és perjelen kívül 12 meg nem nevezett tagja van.

1515-re az összes monostort erődítették, ezzel vizuálisan is hangsúlyozva az államban betöltött szerepüket.

A cseh földön történt gyászos eseményeket követően a lemészárolt család lelki üdvéért a brevnovi apát mondott gyászmisét, melyet *Abt Martin pímás apát*, az Exemptura fő vezetője személyesen koncelebrált, és homíliájában hangsúlyozta, hogy egy király- és gyermekgyilkos nem kiálthatja ki magát is királlyá, és felszólította a régi királyi családhoz hű nemeseket, hogy segítsék az Exemptura és a cseh bencések a királygyilkosok elleni törekvéseit.

Válaszként a Skorbisky-családhoz hű nemesek hozzásegítették az Exempturát a régi királyi birtokok nagy részéhez, és ezáltal került a cseh tartományok közigazgatása az E. S. M. alá.